钦定古今图书集成/明伦汇编/闺媛典/第005卷 > 《召南草虫三章》
## 钦定古今图书集成/明伦汇编/闺媛典/第005卷 > 《召南草虫三章》

《南国》被文王之化，诸侯大夫行役在外，其妻独居，感时物之变而思其君子如此。

喓喓草虫，趯趯阜螽。未见君子，忧心忡忡。亦既见止，
亦既觏止，我心则降。

陟彼南山，言采其蕨。未见君子，忧心惙惙。亦既见止，
亦既觏止，我心则说。

陟彼南山，言采其薇。未见君子，我心伤悲。亦既见止，
亦既觏止，我心则夷。